
M 

lango  wa  Swala 

6 

Namna 

kuswali 


Amesema  Mtume 
H§  (Swalini  kama 
munavoniona  mimi 
nikiswali) 

Aisha  4®  alipokewa  kwamba  alisema:  (Mtume  j|§ 
alikuwa  akifungua  Swala  kwa  Takbiri  na  kisomo 
cha  “Alhamdu  lillaahi  Rabbil  ‘aalamiin”,  na 
alikuwa  akirukuu  hakiinamishi  kichwa  chake  na 
wala  hakisimamishi  sawa,  bali  alikikiweka  baina  ya 
hali  hizo  mbili.  Na  alikuwa  akiinua  kichwa  chake 
kutoka  kwenye  rukuu,  hasujudu  mpaka  alingane 
katika  kusimama.  Na  alikuwa  akisoma  Atahiyatu 
katika  kila  rakaa  mbili,  na  alikuwa  akikalia  mguu 
wake  wa  kushoto  na  akiusimamisha  mguu  wake 
wa  kulia.  Na  alikuwa  akikataza  mkao  wa  Shetani 
(kukaa  kama  shetani)  na  alikikataza  mtu  kuiweka 
chini  mikono  yake  katika  kukaa  kama  vile  mnyama 
wa  kuwinda,  na  alikuwa  akihitimisha  Swala  yake 
kwa  kupiga  Salamu)(1). 

Kuelekea  Kibla  na 
Takbiri  ya  kufungia 
Swala 

-  Anayetaka  kuswali  atasimama  hali  ya  kuelekea 

Kibla  na  kujihisi  kuwa  amesimama  mbele  ya 
Mwenyezi  Mungu  Aliyetukuka,  hali  ya  kuwa 
ni  mnyenyekevu  katika  kuswali  kwake. 

-  Kisha  anuilia  kuswali  moyoni  mwake.na  nia 

pahali  pake  ni  moyoni,  na  haifai  kuitemka 
nia  kwani  kufanya  hivyo  ni  uzushi.Amesema 
Mtume  (Hakika  amali  zote  ni  kwa  nia  na  kila 
mtu  hulipwa  kwa  alilo  nuiliya) 


(1)  Imepokewa  na  Bukhari 

-  Kisha  ainue  mikono  yake  mkabala  wa  mabega 

yake  au  masikio  yake  na  aseme:  ALLAHU 
AKBAR  (Mwenyezi  Mungu  ni  Mkubwa) (1). 

-  Kisha  aweke  mkono  wake  wa  kulia  juu  ya  wa 

kushoto  kifuani  mwake  au  aushike  mkono  wa 
kushoto  kwa  wa  kulia(2) 

Dua  ya  kufungulia 
Swala  na  kusoma  Fatiha 

-  Mwenye  kuswali  ainamishe  kichwa 

chake,  atazame  mahali  pa 
kusujudia,  kisha  aseme: 
SUB’HANAKA  ALLAHUMMA 
WABIHAMDIKA, 
TABAARAKA  IS’MUKA 

WATA’AALA  JADDUKA  WALAA 
ILAAHA  GHAY’RUKA  (Kutakasika 
ni  kwako  na  sifa  njema  ni  zako. 

Lina  baraka  jina  lako  na  uko 
juu  utukufu  wako,  na  hakuna 
mola  asiyekuwa  Wewe)(3). 

Kisha  aseme  baada  ya  hapo: 

A’UDHU  BILLAHI  MINA 
SHEYTWANI  RAJIIM  (Najilinda 
kwa  Mwenyezi  Mungu  kutokana 
na  Shetani  aliyefukuzwa  kutoka 
kwenye  rehema  ya  Mwenyezi 
Mungu)  BIS’MILLAHI 

ARRAH’MAANI  ARRAHIIM 
(Kwa  jina  la  Mwenyezi  Mungu 
Mwingi  wa  rehema  Mwenye 
kurehemu)  kwa  siri(4). 


(1)  Imepokewa  na  Ahmad. 

(2)  Imepokewa  na  Bukhari.na  muslim. 

(3)  Imepokewa  na  Ahmad. 

(4)  Imepokewa  na  Bukhari. 


Baada  ya  hapo  asome  Fatiha(5),  kisha  aseme 
“Aamiin”,  yaani:  Ewe  Mola!  Takabali. 

Kisha,  huyo  mwenye  kuswali,  asome  Sura  au 
baadhi  ya  aya  za  Qur’ani  zilizo  sahali  kwake 
kuzisoma  katika  rakaa  mbili  za  mwanzo,  na 
asome  kwa  sauti  katika  Swala  ya  alfajiri  na 
katika  rakaa  mbili  za  mwanzo  za  Magharibi  na 
Isha. 


(5)  Imepokewa  na  Muslim. 

Kurukuu  na  kuinuka 
kotoka  kwenye  rukuu 

-  Mwenye  kuswali  atainua  mikono  yake  na  alete 
takbiri  hali  ya  kuinama  kwende  kwenye  rukuu, 
aiweke  mikono  yake  juu  ya  magoti  yake, 
huku  amekunjua  vidole  vyake  kama  kwamba 
anayashika  magoti,  asawazishe  mgongo  wake 
na  kichwa  chake  katika  hali  ya  kuinama 
kisha  aseme:  SUBHANA  RABIYAL  ADHIIM 
(Kutakasika  ni  kwa  Mola  wangu  Aliye 
Mkubwa)(mara  tatu  )(1). 


Kusujudu  na  kuinuka 
kutoka  kwenye 
kusujudu 

-  Atatoa  takbiri  kisha  apomoke  hali  ya  kusujudu, 
na  kitu  cha  kwanza  cha  kugusa  ardhi  kiwe  ni 
magoti  yake  kisha  mikono  yake(4)  kisha  paja 
lake  la  uso  na  pua  yake, 

Na  akunjue  vitanga  vyake  vya  mikono  juu  ya 
ardhi  mkabala  wa  mashikio  yake  na  mabega 
yake. 


-  Kisha  ainuke  na  aseme  (awe  ni  imamu  au 
mwenye  kuswali  peke  yake):  SAMI’A  LLAHU 
LIMAN  HAMIDAH  (Mwenyezi  Mungu 
Anamsikia  yule  anayemsifu)(2),  na  hapo  wote 
waseme  RABANA  WALAKAL  HAMDUH 
(Mola  wetu!  Sifa  njema  zote  ni  zako,  kujaa  kwa 
mbingu  na  kujaa  kwa  ardhi  na  kujaa  vilivyoko 
baina  hizo  na  kujaa  kwa  vinginvyo  baada  ya 
hizo  )(3).  Na  imependekezwa  kuweka  mikono 
juu  ya  kifua  kama  alivyofanya  katika  kusimama 
kabla  ya  kurukuu. 

(1)  Imepokewa  na  Tirmidhi. 

(2)  Imepokewa  na  Tirmidhi. 

(3)  Imepokewa  na  Tirmidhi. 


Na  avielekeze  vidole  vyake  upande  wa  kibla  na 
ainue  mikono  yake  isiguse  chini  na  aiepushe 
sehemu  ya  juu  ya  mikono  iwe  kando  na  mbavu 
zake(6),  na  pia  matumbo  yake  ayaepushe  na 
mapaja  yake,  na  aseme:  SUBHANA  RABIYAL 
A  ’ALAA  (Kutakasika  ni  kwa  Mola  wangu 
Aliye  juu  kabisa)  (mara  tatu),  na  akithirishe 
dua  katika  kusujudu  kwake..  -  Kisha  atainua 
kichwa  chake  huku  akileta  Takbiri,  na  hatainua 

(4)  Imepokewa  na  Abuu  Daud. 

(5)  Saa’id:  ni  sehemu  iliyo  baina  ya  kiwiko  na  kifundo. 

(6)  ‘Adhud:  ni  sehemu  iliyo  baina  ya  kiwiko  na  bega. 

(7)  Imepokewa  na  Bukhari 

(8)  Imepokewa  na  Muslim. 

mikono  yake  na  atakaa  kwa  kukalia  mguu  wake 
wa  kushoto(1),  na  kusimamisha  mguu  wake  wa 
kulia  hali  ya  kuvielekeza  vidole  vyake  upande 
wa  Kibla,  aiweke  mikono  yake  juu  ya  mapaja 
yake  ikiwa  imekunjuliwa  na  vidole  vyake 
vimeelekezwa  Kibula  na  aseme:  (Mola  wangu! 
Nisamehe,  unirehemu,  uniungeunge,  uniongoze 
na  uniruzuku)(2). 

-  Kisha  atapiga  takbiri  na  asujudu  mara  ya  pili, 

kisha  ainue  kichwa  chake  hali  ya  kupiga  takbiri 
na  akae  kikao  kidogo  kinachoitwa  “kikao  cha 
kujipumzisha”  kwa  hadithi  iliyopokewa  na 
Harith  bin  al-Huwairith  (R.A.)  katika  kueleza 
namna  ya  Swala  ya  Mtume  *§§  kuwa  yeye 
(alikuwa  hainuki  mpaka  akilingana  katika 
kukaa  )(3). 

-  Kisha  ainuke  huku  akipiga  Takbiri  ya  rakaa  ya 

pili  akijisaidia  kwa  mikono  yake.(4). 

-  Kisha  ataswali  rakaa  ya  pili  kama  vile  ya  kwanza, 

lakini  hatasoma  dua  ya  kufungulia  Swala. 


Amalizapo  mwenye  kuswali  rakaa  mbili  za 
kwanza  atakaa  kikao  cha  Atahiyatu  ya  kwanza, 
akikalia  mguu  wake  wa  kushoto  hali  y  a  kusimamisha 
mguu  wake  wa  kulia  na  kuiweka  mikono  yake  juu 
ya  mapaja  yake,  na  aukunjue  mkono  wake  wa 
kushoto  na  akikunje  kidole  chake  kidogo  3)na  kile 
kinachokifuatia  vya  mkono  wa  kulia,  na  akikunje 
kile  cha  kati  pamoj  a  na  gumba,  na  akiinue  kidole  cha 
shahada  na  aashirie  kwa  kidole  chake  cha  shahada 
wakati  wa  kikao  cha  Atahiyatu,  na  akitazame  kwa 
macho  yake  na  aseme:  (Kila  jinsi  ya  maamkuzi 
mema  ni  ya  Mwenyezi  Mungu,  na  rehema  na 
mazuri  yote.  Amani  ikushukie  wewe,  ewe  Nabii, 
na  rehema  ya  Mwenyezi  Mungu  na  baraka  Zake. 

(1)  Imepokewa  na  Muslim. 

(2)  Imepokewa  na  Tirmidhi. 

(3)  Imepokewa  na  Bukhari. 

(4)  Imepokewa  na  Bukhari. 

(5)  Al-Khinswar:  ni  kidole  cha  mwisho  cha  mkono. 

Al-Binswar:  ni  kidole  kinachofuatia  kidole  cha  kwanza. 

Al-wustwaa:  kidole  kinachofuatia  kidole  kidoge. 

Al-Sabbaabah:  Ni  kidole  chaShahada  nacho  ni  kile  kinachofuatia 
kidole  cha  kati. 

Al-ibhaam:  kidole  kinachofuatia  kidole  cha  shahada. 


Amani  itushukie  sisi  na  iwashukie  waja  wema  wa 
Mwenyezi  Munjgu.  Ninaakiri  kwamba  hapana 
mola  anaestahiki  kuabudiwa  kwa  haki  isipokuwa 
mwenyezi  Mungu,  na  ninakiri  kwamba  Muhammad 
ni  mja  Wake  na  Mtume  Wake)(6). 

-  Kisha  atainuka  huku  akipiga  Takbiri,  iwapo 

Swala  ni  zaidi  ya  rakaa  mbili,  na  ainue  mikono 
yake  apigapo  Takbiri,  na  hatosoma  katika  rakaa 
zisaliezo  isipokuwa  Fatiha. 

-  Na  atakaa  kikao.  cha  tawarruftT)  katika  Atahiyatu 

ya  mwisho.  Na  tawarruk  ni  kuutoa  mguu 
wa  kushoto  upande  wa  kulia  na  kuutaza 
na  akalie  matako  yake,  na  mguu  wa  kulia 
usimamishwe.  Na  aseme  matamko  yaliyokuja 
kwenye  Atahiyatu  ya  kwanza  na  azidishe  juu 
yake:  (Ewe  Mola!  Mrehemu  Muhammad  na 
jamaa  za  Muhammad,  kama  ulivyomrehemu 
Ibrahim  na  jamaa  za  Ibrahim,  wewe  ni  Mwingi 
wa  kuhimidiwa,  ni  Mwingi  wa  kusifiwa  na 
kutukuzwa.  Ewe  Mola  Mbarikie  Muhammad 
na  jamaa  za  Muhammad  kama  ulivyombarikia 
Ibrahim  na  jamaa  za  ibrahim,  hakika  wewe 
ni  Mwingi  wa  kuhimidiwa,  ni  Mwingi  wa 
kusifiwa  na  kutukuzwa)(8). 


(6)  Imepokewa  na  Bukhari. 

(7)  Imepokewa  na  Abu  Daud. 

(8)  Imepokewa  na  Bukhari. 

-  Kisha  aseme:  (Ewe  Mola!  Mimi  najilinda  kwako 
na  adhabu  ya  Jahanamu  na  adhabu  ya  kaburi  na 
maonjo  ya  uhai  na  umaiti  na  shari  ya  fitna  za 
Al-Masih  Al-Dajjal)"'. 

Kutoa  Salamu 


(Kutakasika  ni  kwa  Mwenyezi  Mungu,  na  sifa 
njema  zote  ni  Zake,  na  Mwenyezi  Mungu  ni 
Mkubwa)  (mara  33)  (Hapana  Mola  isipokuwa 
Mwenyezi  Mungu,  Peke  Yake,  Asiye  na 
mshirika.  Ufalme  ni  Wake  na  sifa  njema  ni 
Zake,  na  Yeye  kwa  kila  jambo  ni  muweza)(5) 


Mwisho  wa  Swala  atatoa  Salamu  upande  wake 
wa  kulia  na  aseme:  ASSALAMU  ALAYKUM 
WARAHMATULLAH  (Amani  iwe  juu  yenu  na 
rehema  ya  Mwenyezi  Mungu)(2),  na  upande  wa 
kushoto  kadhalika. 

Miongoni  mwa  dua 
baada  ya  Swala 

-  ASTAGHFIRU  LLAH  (Namuomba  Mwenyezi 
Mungu  msamaha)  (mara  tatu),  ALLAHUMMA 
ANTASSALAAM  WAMINKA  SSALAAM 
TABAARAKTA  YAA  DHAL’JALAALI 
WAL’IKRAAM  (Ewe  Mola!  Wewe  ni  Amani, 
na  amani  inatoka  kwako,  Umetukuka,  ewe 
Mwenye  utisho  na  utukufu)(3). 

(Hapana  Mola  isipokuwa  Mwenyezi  Mungu 
Peke  Yake  Asiye  na  mshirika.  Ni  Wake  Yeye 
ufalme  na  Zake  yeye  sifa  njema.  Na  Yeye 
kwa  kila  kitu  ni  muweza.  Ewe  Mola!  Hakuna 
mwenye  kukizuia  ulichokitoa,  na  hakuna 
mwenye  kukitoa  ulichokizuia,  na  haimnufaishi 
bahati  ya  mwenye  bahati  kukimbia)(4). 

(Hapana  Mola  isipokuwa  Mwenyezi  Mungu, 
Peke  Yake,  Asiye  na  mshirika.  Ufalme  ni 
Wake  na  sifa  njema  ni  Zake,  na  Yeye  kwa  kila 
jambo  ni  muweza.  Hapana  hila  wala  nguvu 
isipokuwa  kwa  msaada  wa  Mwenyezi  Mungu. 
Hapana  Mola  isipokuwa  Mwenyezi  Mungu. 
Hatumuabudu  isipokuwa  yeye.  Neema  ni  Zak 
na  wema  ni  Wake,  na  ni  Zake  Yeye  sifa  njema, 
hapana  Mola  isipokuwa  Mwenyezi  mungu,  hali 
ya  kuwa  sisi  tunamtakasia  Dini,  ingawa  makafiri 
wanachukia). 


-  (Ewe  Mola!  Nisaidie  nikutaje,  nikushukuru  na 

nikuabudu  vizuri)(6) 

-  Kusoma  Ayatul  Kursi,  na  sura  ya  Ikhlaas,  na  AL- 

Falaq  na  Al-Naas[1). 

-  Aseme:  (Ewe  Mola!  Mimi  nakuomba  elimu  yenye 

manufaa,  riziki  nzuri  na  matendo  mema  yenye 
kutakabaliwa)(8),  baada  ya  kupiga  Salamu  ya 
Swala  ya  Alfajiri. 


(1)  Imepokewa  na  Muslim. 

(2)  Imepokewa  na  Muslim. 

(3)  Imepokewa  na  Muslim. 

(4)  Imepokewa  na  Bukhari. 


(5)  Imepokewa  na  Muslim. 

(6)  Imepokewa  na  Abu  Daud. 

(7)  Imepokewa  na  Nasai. 

(8)  Imepokewa  na  Ibnu  Majah. 


108 


Fiqhi  ya  'lbada  yenye  picha  zilizochorwa 


https://www.al-feqh.com/  sw 


Namna  ya  kuswali 


Takbiri  ya  kufungia  Swala 


Kusoma  suratul  Fatiha 


Kurukuu  na  kutoka  kwenye  Rukuu 


Kusujudu  na  kutoka  kwenye  Sijida 


Kukaa  kitako  baina 
ya  sijida  mbili 


Kukaa  kitako  cha 
Atahiyatu  ya  Mwisho 


Kutoa  Salamu 

